Tiedot, joita käsittelemme saamme pääasiassa sinulta itseltäsi. Saamme tietoja lisäksi myös viranomaisilta ja viranomaisrekistereistä, kuten palkka-, palvelussuhde- ja etuustietoja tulorekisteristä, verohallinnolta verotusta koskevia tietoja ja Kansaneläkelaitokselta mahdollisia muita sosiaalietuuksia koskevia tietoja. Lisäksi työnantajasi voi lähettää työsuhdettasi koskevia tarpeellisia tietoja, kuten palkkaa työsuhteen tyyppiä ja työsuhteen päättymistä koskevia dokumentteja. Digi- ja väestövirastolta saamme tietoja myös asuinpaikastasi ja huollettavista lapsista. Meillä on myös oikeus saada tietoja toiselta työttömyyskassalta.   Jäsentiedot Tietoja, joita tarvitsemme jäsenrekisteriimme ovat tunnistamistiedot (nimi ja henkilötunnus), yhteystiedot sekä tieto työstäsi ja asiointikielestäsi. Tilastointia varten tarvitsemme tiedon sukupuolestasi. Lisäksi saatamme tarvita jäsenmaksutietoja etuusasiasi käsittelyä varten.   Etuustiedot Työtaustastasi ja tilanteestasi riippuen saatamme tarvita tietoja työttömyydestäsi, yritystoiminnastasi tai työskentelystäsi. Lisäksi saatamme tarvita tietoja mahdollisista poissaolojaksoistasi. Jos liikaa maksettua etuutta joudutaan perimään takaisin Mahdollisen takaisinperintäasian selvittämiseksi saatamme tarvita lisätietoja, kuten tietoa mahdollisesta velkajärjestelystä tai ulosottohakemuksesta sekä mahdollista oikeusvaadetta varten välttämättömiä tietoja.